เทคนิค
หลังจากไม่ต้องทำงานประจำแล้ว คุณเคซี กรรณิกา ชลิตอาภรณ์ กรรมการธนาคารไทยพาณิชย์ ก็เปลี๊ยนไป๋
26 พ.ค. 2558

หลังจากไม่ต้องทำงานประจำแล้ว คุณเคซี กรรณิกา ชลิตอาภรณ์ กรรมการธนาคารไทยพาณิชย์ ก็เปลี๊ยนไป๋
คุณเคซีไม่มีท่าทีเครียด ชีวิตมีแต่สีสันคัลเลอร์ฟูลมาก เมื่อครั้งเดินทางไปญี่ปุ่นกับสองผู้บริหารดูโอ เจอนักข่าวคุณเคซีก็ชี้ไปที่เสื้อของนักข่าวว่า ใส่กันแต่สีดำ ไม่สดใสเลย เวลามาต่างประเทศต้องใส่เสื้อสีสดๆ ว่าแล้วก็ชี้ให้ดูเสื้อที่สวมอยู่เป็นเสื้อสีเหลืองปรี๊ด
คุณเคซีกระซิบว่า เคล็ดลับนี้ได้มาจากลูกสาว ลูกสาวจัดกระเป๋าให้แล้วบอกว่าคุณแม่สวมเสื้อสีสดๆ เวลาถ่ายรูปจะสวยมาก
เท่านั้นยังไม่พอ คุณเคซีครึ้มอกครึ้มใจ ชวนนักข่าวและพนักงานกระโดดถ่ายรูปกันเพื่อแสดงความฟิต ทุกคนก็โดดเพื่อสุขภาพ ให้ช่างภาพถ่ายรูปกัน
แต่เมื่อภาพออกมาแล้ว ทุกคนก็กรี๊ด เพราะคุณเคซีใช้เทคนิคพิเศษที่ดูยังไงก็ไม่เหมือนกระโดด  ฮ่า ฮ่า